CELEX: 32013L0010
Language: sl
Date: 2013-03-19 00:00:00
Title: Direktiva Komisije 2013/10/EU z dne 19. marca 2013 o spremembi Direktive Sveta 75/324/EGS o približevanju zakonodaje držav članic o aerosolnih razpršilnikih za prilagoditev njenih določb o označevanju Uredbi (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi  Besedilo velja za EGP

20.3.2013   
            
            
               SL
            
            
               Uradni list Evropske unije
            
            
               L 77/20
            
         DIREKTIVA KOMISIJE 2013/10/EU
   z dne 19. marca 2013
   o spremembi Direktive Sveta 75/324/EGS o približevanju zakonodaje držav članic o aerosolnih razpršilnikih za prilagoditev njenih določb o označevanju Uredbi (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 75/324/EGS z dne 20. maja 1975 o približevanju zakonodaje držav članic o aerosolnih razpršilnikih (1) in zlasti člena 5 Direktive,
   ob upoštevanju naslednjega:
   
               (1)
            
            
               Direktiva 75/324/EGS vključuje razvrstitev aerosolnih razpršilnikov na „nevnetljive“, „vnetljive“ in „zelo lahko vnetljive“ v skladu z merili za razvrščanje, določenimi v Prilogi. Kadar je aerosolni razpršilnik razvrščen kot „vnetljiv“ ali „zelo lahko vnetljiv“, mora biti na njem prikazan simbol za plamen, vključevati pa mora tudi obvestilna stavka S2 in S16 iz Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (2).
            
         
               (2)
            
            
               Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi (3) določa uskladitev razvrščanja in označevanja snovi ter zmesi v Uniji. Na ravni Unije vključuje merila za razvrščanje in označevanje snovi in zmesi, ki jih določa globalno usklajeni sistem za razvrščanje in označevanje kemikalij, sprejet na mednarodni ravni v okviru Združenih narodov.
            
         
               (3)
            
            
               Uredba (ES) št. 1272/2008 bo s 1. junijem 2015 razveljavila in nadomestila Direktivo 67/548/EGS in Direktivo 1999/45/ES Evropskega parlamenta in Sveta z dne 31. maja 1999 o približevanju zakonov in drugih predpisov držav članic v zvezi z razvrščanjem, pakiranjem in označevanjem nevarnih pripravkov (4). Zato je treba določbe o označevanju iz Direktive 75/324/EGS prilagoditi navedeni uredbi.
            
         
               (4)
            
            
               V skladu z Uredbo (ES) št. 1272/2008 bi bilo treba razlikovati med datumom začetka uporabe nacionalnih določb o prenosu za aerosolne razpršilnike, ki vsebujejo posamezno snov, in datumom začetka uporabe nacionalnih določb o prenosu za aerosolne razpršilnike, ki vsebujejo zmesi. Vendar bi bilo treba proizvajalcem aerosolnih razpršilnikov, ki vsebujejo zmesi, dovoliti, da lahko prej prostovoljno uporabijo zahteve za označevanje iz te direktive.
            
         
               (5)
            
            
               V skladu z Uredbo (ES) št. 1272/2008 in da bi se izognili nepotrebnemu bremenu za podjetja, velja za aerosolne razpršilnike, ki vsebujejo zmesi ter so bili označeni v skladu z veljavnimi določbami in dani na trg pred 1. junijem 2015, prehodno obdobje, s čimer se jim omogoči nadaljnje trženje brez ponovnega označevanja.
            
         
               (6)
            
            
               Ukrepi, predvideni s to direktivo, so v skladu z mnenjem Odbora za prilagajanje direktive o aerosolnih razpršilnikih tehničnemu napredku –
            
         SPREJELA NASLEDNJO DIREKTIVO:
   Člen 1
   Spremembe Direktive 75/324/EGS
   Direktiva 75/324/EGS se spremeni:
   
               1.
            
            
               V členu 8 se spremeni odstavek 1:
               
                           (a)
                        
                        
                           uvodni stavek se nadomesti z naslednjim:
                           „1.   Brez poseganja v Uredbo (ES) št. 1272/2008 Evropskega parlamenta in Sveta (5) mora imeti vsak aerosolni razpršilnik, oziroma kadar se podatkov ne da pritrditi nanj, ker je premajhen (največja prostornina 150 ml ali manj), pritrjeno nalepko z naslednjimi podatki, napisanimi z vidnimi, čitljivimi in neizbrisnimi črkami:
                        
                     
                           (b)
                        
                        
                           točka (d) se nadomesti z naslednjim:
                           
                                       „(d)
                                    
                                    
                                       podrobnosti, navedene v točki 2.2 Priloge,“.
                                    
                                 
                     
         
               2.
            
            
               Priloga k se spremeni:
               
                           (a)
                        
                        
                           v točko 1 se vstavita točki 1.7a in 1.7b:
                           „1.7a   Snov
                           
                           ‚Snov‘ pomeni snov, kakor je opredeljena v členu 2(7) Uredbe (ES) št. 1272/2008.
                           1.7b   Zmes
                           
                           ‚Zmes‘ pomeni zmes, kakor je opredeljena v členu 2(8) Uredbe (ES) št. 1272/2008.“;
                        
                     
                           (b)
                        
                        
                           v točki 2 se točke 2.2 do 2.4 se nadomestijo z naslednjim:
                           „2.2   Označevanje
                           
                           Brez poseganja v Uredbo (ES) št. 1272/2008 mora imeti vsak aerosolni razpršilnik vidno pritrjeno naslednjo čitljivo in neizbrisno oznako:
                           
                                       (a)
                                    
                                    
                                       ne glede na vsebino:
                                       
                                                   (i)
                                                
                                                
                                                   stavek o nevarnosti H229: ‚Posoda je pod tlakom: lahko eksplodira pri segrevanju;‘
                                                
                                             
                                                   (ii)
                                                
                                                
                                                   previdnostna stavka P210 in P251 iz dela 1 tabele 6.2 Priloge IV k Uredbi (ES) št. 1272/2008;
                                                
                                             
                                                   (iii)
                                                
                                                
                                                   previdnostni stavek P410 + P412 iz dela 1 tabele 6.4 Priloge IV k Uredbi (ES) št. 1272/2008;
                                                
                                             
                                                   (iv)
                                                
                                                
                                                   previdnostni stavek P102 iz dela 1 tabele 6.1 Priloge IV k Uredbi (ES) št. 1272/2008, kadar je aerosolni razpršilnik potrošniški proizvod;
                                                
                                             
                                                   (v)
                                                
                                                
                                                   katera koli dodatna opozorila o delovanju, ki opozarjajo uporabnike na posebne nevarnosti proizvoda; če so aerosolnemu razpršilniku priložena ločena navodila za uporabo, morajo tudi ta odražati takšna opozorila o delovanju;
                                                
                                             
                                 
                                       (b)
                                    
                                    
                                       kadar je aerosol razvrščen kot ‚nevnetljiv‘ v skladu z merili iz točke 1.9, besedo ‚opozorilo‘;
                                    
                                 
                                       (c)
                                    
                                    
                                       kadar je aerosol razvrščen kot ‚vnetljiv‘ v skladu z merili iz točke 1.9, besedo ‚opozorilo‘ in druge elemente etikete za vnetljive aerosole kategorije 2 iz tabele 2.3.2 Priloge I k Uredbi (ES) št. 1272/2008;
                                    
                                 
                                       (d)
                                    
                                    
                                       kadar je aerosol razvrščen kot ‚zelo lahko vnetljiv‘ v skladu z merili iz točke 1.9, besedo ‚opozorilo‘ in druge elemente etikete za vnetljive aerosole kategorije 1 iz tabele 2.3.2 Priloge I k Uredbi (ES) št. 1272/2008.
                                    
                                 2.3   Prostornina tekoče faze
                           
                           Prostornina tekoče faze pri 50 °C ne sme presegati 90 % neto prostornine.“
                        
                     
         Člen 2
   Prehodne določbe
   1.   Z odstopanjem od tretjega pododstavka člena 3(1) se lahko aerosolni razpršilniki, ki vsebujejo zmesi, označijo v skladu s členom 1 pred 1. junijem 2015.
   2.   Z odstopanjem od tretjega pododstavka člena 3(1) aerosolnih razpršilnikov, ki vsebujejo zmesi in so bili dani na trg pred 1. junijem 2015, do 1. junija 2017 ni treba ponovno označiti v skladu s členom 1.
   Člen 3
   Prenos
   1.   Države članice najpozneje do 19. marca 2014 sprejmejo in objavijo zakone in druge predpise, potrebne za uskladitev s to direktivo. Komisiji nemudoma sporočijo besedilo navedenih predpisov.
   Navedene predpise od 19. junija 2013 uporabljajo v zvezi z aerosolnimi razpršilniki, ki vsebujejo snov.
   Navedene predpise od 1. junija 2015 uporabljajo v zvezi z aerosolnimi razpršilniki, ki vsebujejo zmesi.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedila temeljnih določb nacionalne zakonodaje, sprejetih na področju, ki ga ureja ta direktiva.
   Člen 4
   Začetek veljavnosti
   Ta direktiva začne veljati dvajseti dan po objavi v Uradnem listu Evropske unije.
   Ta direktiva je naslovljena na države članice.
   
      V Bruslju, 19. marca 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 147, 9.6.1975, str. 40.
   
      (2)  UL 196, 16.8.1967, str. 1.
   
      (3)  UL L 353, 31.12.2008, str. 1.
   
      (4)  UL L 200, 30.7.1999, str. 1.
   
      (5)  UL L 353, 31.12.2008, str. 1.“